ddrg/super_eurlex huggingface dataset:
Neuvoston asetus (EY) N:o 2199/97, annettu 30 päivänä lokakuuta 1997, hedelmä- ja vihannesjalostealan yhteisestä markkinajärjestelystä annetun asetuksen (EY) N:o 2201/96 muuttamisesta



Virallinen lehti nro L 303 , 06/11/1997 s. 0001 - 0002



NEUVOSTON ASETUS (EY) N:o 2199/97, annettu 30 päivänä lokakuuta 1997, hedelmä- ja vihannesjalostealan yhteisestä markkinajärjestelystä annetun asetuksen (EY) N:o 2201/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että asetuksen (EY) N:o 2201/96 (4) liitteessä III vahvistettiin tuoreiden tomaattien kiintiöiden jakaminen jäsenvaltioittain ja tuoteryhmittäin markkinointivuosille 1997/1998 ja 1998/1999; Ranskan osalta on suotavaa pienentää sen säilöttyjä kuorittuja kokonaisia tomaatteja koskevaa kiintiötä 15 000 tonnilla sekä nostaa sen muiden tuotteiden kiintiötä 15 000 tonnilla säilöttyjä kuorittuja kokonaisia tomaatteja koskevan kiintiön ja muiden tuotteiden kiintiön mukauttamiseksi Ranskan jalostusteollisuuden tarpeisiin; näin ollen on suotavaa mukauttaa mainitun asetuksen 6 artiklan 2 kohdassa ilmoitetut kokonaismäärät näiden kahden tuotteen osalta, ON ANTANUT TÄMÄN ASETUKSEN: 1 artikla Muutetaan asetus (EY) N:o 2201/96 seuraavasti: 1) Korvataan 6 artiklan 2 kohdan toisen alakohdan toinen ja kolmas luetelmakohta seuraavasti: "- säilötyt kuoritut kokonaiset tomaatit: 1 321 119 tonnia - muut tuotteet: 929 890 tonnia." 2) Korvataan liite III seuraavalla liitteellä: "LIITE III Tuoreiden tomaattien kiintiöiden jakaminen jäsenvaltioittain ja tuoteryhmittäin markkinointivuosille 1997/1998 ja 1998/1999 >TAULUKON PAIKKA> 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 15 päivästä kesäkuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 30 päivänä lokakuuta 1997. Neuvoston puolesta F. BODEN Puheenjohtaja (1) EYVL C 266, 3.9.1997, s. 17 (2) Lausunto annettu 22.10.1997 (sitä ei ole vielä julkaistu virallisessa lehdessä). (3) Lausunto annettu 29 päivänä lokakuuta 1997 (sitä ei ole vielä julkaistu virallisessa lehdessä). (4) EYVL L 297, 21.11.1996, s. 29
Komission asetus (EY) N:o 2390/97, annettu 1 päivänä joulukuuta 1997, ruokasipulien ja salaattisikurien laatuvaatimuksista annetun asetuksen (ETY) N:o 2213/83 muuttamisesta



Virallinen lehti nro L 330 , 02/12/1997 s. 0012 - 0012



KOMISSION ASETUS (EY) N:o 2390/97, annettu 1 päivänä joulukuuta 1997, ruokasipulien ja salaattisikurien laatuvaatimuksista annetun asetuksen (ETY) N:o 2213/83 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmien ja vihannesten yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 2 artiklan 2 kohdan, sekä katsoo, että tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 (2) liitteen I muuttamisesta 10 päivänä lokakuuta 1995 annetussa komission asetuksessa (EY) N:o 2448/95 vahvistetaan uusia CN-koodeja; tämän vuoksi ruokasipulien ja salaattisikurien laatuvaatimuksista 28 päivänä heinäkuuta 1983 annetussa asetuksessa (ETY) N:o 2213/83 (3), sellaisena kuin se on viimeksi muutettuna asetuksella (EY) N:o 888/97 (4), määritelty ruokasipulien ja salaattisikurien kuvaus on ajantasaistettava, markkinoiden toimijat ovat voineet tulkita asetusta (ETY) N:o 2213/83 eri tavoin ruokasipuleiden versomistilanteen osalta; asetus (ETY) N:o 2213/83 on muutettava sopivan määritelmän lisäämiseksi, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2213/83 seuraavasti: 1. Korvataan 1 artiklan ensimmäinen alakohta seuraavasti: "CN-koodiin 0703 10 19 kuuluvien ruokasipulien kaupan pitämistä koskevat vaatimukset ovat liitteessä I ja CN-koodiin 0705 21 00 kuuluvien salaattisikurien kaupan pitämistä koskevat vaatimukset ovat liitteessä II." 2. Muutetaan liite I seuraavasti: korvataan II osassa (Laatua koskevat määräykset) B kohdan - i alakohdan toisen alakohdan toinen luetelmakohta seuraavasti: "- ilman versoja (ei ulkoisesti näkyviä versoja)," - ii alakohdan toisen alakohdan toinen luetelmakohta seuraavasti: "- alkavaa ulkoisesti näkyvää versomista (10 %:n rajoissa määrästä tai painosta sipuleita tiettyä myyntiyksikköä kohti),". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä joulukuuta 1997. Komission puolesta Franz FISCHLER Komission jäsen (1) EYVL L 297, 21.11.1996, s. 1 (2) EYVL L 259, 30.10.1995, s. 1 (3) EYVL L 213, 4.8.1983, s. 13 (4) EYVL L 126, 17.5.1997, s. 11
Komission asetus (EY) N:o 1572/97, annettu 4 päivänä elokuuta 1997, naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1445/95 muuttamisesta



Virallinen lehti nro L 211 , 05/08/1997 s. 0039 - 0039



KOMISSION ASETUS (EY) N:o 1572/97, annettu 4 päivänä elokuuta 1997, naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1445/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 9 ja 13 artiklan, sekä katsoo, että naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä sekä asetuksen (ETY) N:o 2377/80 kumoamisesta 26 päivänä kesäkuuta 1995 annetun komission asetuksen (EY) N:o 1445/95 (3), sellaisena kuin se on viimeksi muutettuna asetuksella (EY) N:o 1496/97 (4), 10 artiklan 5 kohdassa säädetään mainitun artiklan 1 kohdasta poiketen, että viiden päivän harkinta-aikaa ei toimijan niin pyytäessä sovelleta 22 tonnin suuruisia ja sitä pienempiä määriä koskeviin vientitodistushakemuksiin, jotka liittyvät CN-koodeihin 0201 ja 0202 kuuluviin tuotteisiin, todistushakemuksia hylättäessä on osoittautunut, että pieniä pakastetun naudanlihan määriä koskevien todistushakemusten osuus on poikkeuksellisen suuri, joten näiden todistusten kysyntä on syytä vastaisuudessa rajoittaa CN-koodiin 0201 kuuluvaan tuoreeseen ja jäähdytettyyn lihaan määrien aiempaa paremman hallinnoinnin vuoksi, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1445/95 10 artiklan 5 kohdan ensimmäinen virke seuraavasti: "5. Poiketen siitä, mitä 1 kohdassa säädetään, viiden päivän harkinta-aikaa ei toimijan niin pyytäessä sovelleta 22 tonnin suuruisia ja sitä pienempiä määriä koskeviin vientitodistushakemuksiin, jotka liittyvät CN-koodiin 0201 kuuluviin tuotteisiin." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan sellaisiin tämän asetuksen voimaantulopäivän jälkeisestä päivästä alkaen haettuihin vientitodistuksiin, joihin sisältyy tuen ennakkovahvistus. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä elokuuta 1997. Komission puolesta Monika WULF-MATHIES Komission jäsen (1) EYVL N:o L 148, 28.6.1968, s. 24 (2) EYVL N:o L 296, 21.11.1996, s. 50 (3) EYVL N:o L 143, 27.6.1995, s. 35 (4) EYVL N:o L 202, 30.7.1997, s. 36
Komission asetus (EY) N:o 287/97, annettu 17 päivänä helmikuuta 1997, tiettyjen tavaroiden luokittelusta yhdistettyyn nimikkeistöön



Virallinen lehti nro L 048 , 19/02/1997 s. 0005 - 0006



KOMISSION ASETUS (EY) N:o 287/97, annettu 17 päivänä helmikuuta 1997, tiettyjen tavaroiden luokittelusta yhdistettyyn nimikkeistöön EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), sellaisena kuin se on viimeksi muutettuna komission asetuksella (EY) N:o 2493/96 (2), ja erityisesti 9 artiklan, sekä katsoo, että mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä, asetuksen (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi, mainittujen yleisten tulkintasääntöjen mukaan on tämän asetuksen liitteen taulukossa olevassa 1 sarakkeessa esitetyt tavarat luokiteltava 2 sarakkeen CN-koodeihin 3 sarakkeesta ilmenevin perustein, ja tässä asetuksessa säädetyt toimenpiteet ovat tullikoodeksikomitean tullitariffi- ja tilastonimikkeistöjaoston lausunnon mukaiset, ON ANTANUT TÄMÄN ASETUKSEN: 1 artikla Liitteen taulukossa olevassa 1 sarakkeessa esitetyt tavarat luokitellaan yhdistetyssä nimikkeistössä taulukossa olevan 2 sarakkeen CN-koodeihin. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä helmikuuta 1997. Komission puolesta Mario MONTI Komission jäsen (1) EYVL N:o L 256, 7.9.1987, s. 1 (2) EYVL N:o L 338, 28.12.1996, s. 27 LIITE >TAULUKON PAIKKA>
Komission asetus (EY) N:o 4/97, annettu 3 päivänä tammikuuta 1997, tiettyjen tavaroiden luokittelusta yhdistettyyn nimikkeistöön



Virallinen lehti nro L 003 , 07/01/1997 s. 0001 - 0002



KOMISSION ASETUS (EY) N:o 4/97, annettu 3 päivänä tammikuuta 1997, tiettyjen tavaroiden luokittelusta yhdistettyyn nimikkeistöön EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), sellaisena kuin se on viimeksi muutettuna komission asetuksella (EY) N:o 2493/96 (2), ja erityisesti sen 9 artiklan, sekä katsoo, että mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi olisi annettava tämän asetuksen liitteessä tarkoitettujen tavaroiden luokittelua koskevia säännöksiä, asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffitoimenpiteiden tai muiden toimenpiteiden soveltamiseksi, tämän asetuksen liitteen taulukossa olevassa 1 sarakkeessa esitetyt tavarat on mainittujen yleisten sääntöjen mukaisesti luokiteltava vastaaviin 2 sarakkeen CN-koodeihin 3 sarakkeesta ilmenevin perustein, on asianmukaista, että tiedon saaja voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (3) 12 artiklan 6 kohdan mukaisesti soveltaa vielä kolmen kuukauden ajan jäsenvaltioiden tulliviranomaisten tavaroiden luokittelusta yhdistettyyn nimikkeistöön antamia sitovia tariffitietoja, jotka eivät ole tällä asetuksella vahvistettujen säännösten mukaisia, ja tässä asetuksessa säädetyt toimenpiteet ovat tullikoodeksikomitean tariffi- ja tilastonimikkeistöjaoston lausunnon mukaiset, ON ANTANUT TÄMÄN ASETUKSEN: 1 artikla Liitteen taulukossa olevassa 1 sarakkeessa esitetyt tavarat on luokiteltava yhdistetyssä nimikkeistössä vastaaviin taulukossa olevan 2 sarakkeen CN-koodeihin. 2 artikla Jäsenvaltioiden tulliviranomaisten antamia sitovia tariffitietoja, jotka eivät ole tällä asetuksella vahvistettujen säännösten mukaisia, voidaan soveltaa vielä kolmen kuukauden ajan asetuksen (ETY) N:o 2913/92 12 artiklan 6 kohdan mukaisesti. 3 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä tammikuuta 1997. Komission puolesta Mario MONTI Komission jäsen (1) EYVL N:o L 256, 7.9.1987, s. 1 (2) EYVL N:o L 338, 28.12.1996, s. 27 (3) EYVL N:o L 302, 19.10.1992, s. 1 LIITE >TAULUKON PAIKKA>
Komission asetus (EY) N:o 1509/97, annettu 30 päivänä heinäkuuta 1997, tiettyjen tavaroiden luokittelusta yhdistettyyn nimikkeistöön



Virallinen lehti nro L 204 , 31/07/1997 s. 0008 - 0009



KOMISSION ASETUS (EY) N:o 1509/97, annettu 30 päivänä heinäkuuta 1997, tiettyjen tavaroiden luokittelusta yhdistettyyn nimikkeistöön EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), sellaisena kuin se on viimeksi muutettuna asetuksella (EY) N:o 1195/97 (2), ja erityisesti sen 9 artiklan, sekä katsoo, että mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä, asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi, mainittujen yleisten tulkintasääntöjen mukaan on tämän asetuksen liitteen taulukossa olevassa 1 sarakkeessa esitetyt tavarat luokiteltava 2 sarakkeen CN-koodeihin 3 sarakkeesta ilmenevin perustein, on asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voidaan edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (3) 12 artiklan 6 kohdan mukaisesti kolmen kuukauden ajan, ja tässä asetuksessa säädetyt, liitteen 1-4 kohtia koskevat toimenpiteet ovat tullikoodeksikomitean tullitariffi- ja tilastonimikkeistöjaoston lausunnon mukaiset, ON ANTANUT TÄMÄN ASETUKSEN: 1 artikla Liitteen taulukossa olevassa 1 sarakkeessa esitetyt tavarat luokitellaan yhdistetyssä nimikkeistössä taulukossa olevan 2 sarakkeen CN-koodeihin. 2 artikla Jäsenvaltioiden tulliviranomaisten antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan. 3 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1997. Komission puolesta Mario MONTI Komission jäsen (1) EYVL N:o L 256, 7.9.1987, s. 1 (2) EYVL N:o L 170, 28.6.1997, s. 11 (3) EYVL N:o L 302, 19.10.1992, s. 1 LIITE >TAULUKON PAIKKA>
Komission asetus (EY) N:o 1059/97, annettu 11 päivänä kesäkuuta 1997, tietyn kalastuksen pyyntiponnistuksen vuotuisen enimmäistason mukauttamisesta



Virallinen lehti nro L 154 , 12/06/1997 s. 0026 - 0027



KOMISSION ASETUS (EY) N:o 1059/97, annettu 11 päivänä kesäkuuta 1997, tietyn kalastuksen pyyntiponnistuksen vuotuisen enimmäistason mukauttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä yhteisön kalastusalueita ja kalakantoja koskevasta pyyntiponnistusten hallintojärjestelmästä 15 päivänä kesäkuuta 1995 annetun neuvoston asetuksen (EY) N:o 2027/95 (1), ja erityisesti sen 4 artiklan toisen luetelmakohdan, sekä katsoo, että asetuksen (EY) N:o 2027/95 4 artiklan toisessa luetelmakohdassa säädetään, että komissio toteuttaa jonkin jäsenvaltion pyynnöstä toteuttamaan tarvittavia toimenpiteitä, jotta kyseinen jäsenvaltio voi hyödyntää kiintiönsä tiettyjä yhteisön kalastusalueita ja kalakantoja koskevasta pyyntiponnistusten hallinnosta 27 päivänä maaliskuuta 1995 annetun neuvoston asetuksen (EY) N:o 685/95 (2) 6 artiklan 2 kohdan kolmannen alakohdan säännösten mukaisesti, Alankomaat on pyytänyt komissiota mukauttamaan sen aluksille myönnettyä vuotuista pyyntiponnistuksen enimmäistasoa tiettyjen sellaisten kiintiöiden osalta, jotka on myönnetty Alankomaille tiettyjen kalakantojen ja kalakantaryhmien osalta vuodeksi 1997 vahvistettavista suurimmista sallituista saaliista ja niiden pyyntiä koskevista tietyistä edellytyksistä 20 päivänä joulukuuta 1996 annetun neuvoston asetuksen (EY) N:o 390/97 (3), sellaisena kuin se on viimeksi muutettuna asetuksella (EY) N:o 711/97 (4), mukaisesti, ja asetuksen tulee tulla voimaan heti jotta Alankomaat voi hyödyntää saaliskiintiönsä; tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Mukautetaan tämän asetuksen liitteen mukaisesti asetuksen (EY) N:o 2027/95 liitteessä I tarkoitettu hinattavilla pyydyksillä pyydetyn pyyntiponnistuksen vuosittainen enimmäistaso Alankomaiden kuningaskunnan osalta. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 9 päivästä kesäkuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä kesäkuuta 1997. Komission puolesta Emma BONINO Komission jäsen (1) EYVL N:o L 199, 24.8.1995, s. 1 (2) EYVL N:o L 71, 31.3.1995, s. 5 (3) EYVL N:o L 66, 6.3.1997, s. 1 (4) EYVL N:o L 106, 24.4.1997, s. 1 LIITE >TAULUKON PAIKKA>
Komission asetus (EY) N:o 560/97, annettu 26 päivänä maaliskuuta 1997, Indonesian tasavallalle annettavista tekstiilituotteiden lisämääristä



Virallinen lehti nro L 085 , 27/03/1997 s. 0033 - 0033



KOMISSION ASETUS (EY) N:o 560/97, annettu 26 päivänä maaliskuuta 1997, Indonesian tasavallalle annettavista tekstiilituotteiden lisämääristä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1), sellaisena kuin se on viimeksi muutettuna komission asetuksella (EY) N:o 152/97 (2), ja erityisesti sen 8 artiklan, sekä katsoo, että Indonesia on vuonna 1996 antanut vientilisenssejä tiettyihin luokkiin kuuluvien tekstiilituotteiden osalta määrille, jotka ylittävät niiden vuodelle 1996 vahvistettujen kiintiöiden rajat, mutta Indonesia haluaa toteuttaa tarvittavat toimenpiteet kiintiöiden rajat ylittävän lisenssien myöntämisen ottamiseksi huomioon sen viennin hallinnoimisessa vuonna 1997, tämä on johtanut tilanteeseen, jossa tuojat eivät voi saada tuontilisenssiä tavaroille, jotka nämä ovat jo maksaneet ja jotka on jo lähetetty Euroopan yhteisöön, ja jossa tavarat on pysäytetty määräsatamissa, se, että lähetykset ylittävät kiintiöiden rajat on poikkeuksellista, ja se on johtunut tässä tapuksessa Indonesian keskuslisenssiviraston ja sen alueellisten toimipaikkojen välisestä tietojen kulun katkoksesta, Indonesia ja Euroopan yhteisö pyrkivät tällä hetkellä perustamaan valvontajärjestelmän, jonka ansiosta vaara, että tämä tilanne toistuisi tulevaisuudessa pienenee huomattavasti, kyseessä olevat määrät ovat pieniä verrattuna vastaavien tuotteiden yhteisöön tuonnin tasoon ja sen vuoksi tuotteiden luovuttaminen vapaaseen liikkeeseen ei aiheuttaisi markkinahäiriöiden vaaraa, asetuksen (ETY) N:o 3030/93 8 artiklassa komissiolle sallitaan mahdollisuuden antaminen lisätuontiin tietyissä olosuhteissa, ja Tässä asetuksessa säädetyt toimenpiteet ovat tekstiilikomitean lausunnon mukaiset, ON ANTANUT TÄMÄN ASETUKSEN: 1 artikla Seuraavat määrät voidaan luovuttaa vapaaseen liikkeeseen sellaisten tuotteiden osalta, joille Indonesia on jo myöntänyt vientilisenssejä vuonna 1996: >TAULUKON PAIKKA> 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä maaliskuuta 1997. Komission puolesta Leon BRITTAN Varapuheenjohtaja (1) EYVL N:o L 275, 8.11.1993, s. 1 (2) EYVL N:o L 26, 29.1.1997, s. 8
Komission asetus (EY) N:o 226/97, annettu 6 päivänä helmikuuta 1997, tuottajien tuloihin tai naudanliha-alaan kohdistuvaa suoraa tukea koskevista lisätoimenpiteistä annetun neuvoston asetuksen (EY) N:o 2443/96 soveltamista koskevista yksityiskohtaisista säännöistä



Virallinen lehti nro L 037 , 07/02/1997 s. 0002 - 0002



KOMISSION ASETUS (EY) N:o 226/97, annettu 6 päivänä helmikuuta 1997, tuottajien tuloihin tai naudanliha-alaan kohdistuvaa suoraa tukea koskevista lisätoimenpiteistä annetun neuvoston asetuksen (EY) N:o 2443/96 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tuottajien tuloihin tai naudanliha-alaan kohdistuvaa suoraa tukea koskevista lisätoimenpiteistä 17 päivänä joulukuuta 1996 annetun neuvoston asetuksen (EY) N:o 2443/96 (1), ja erityisesti sen 4 artiklan, sekä katsoo, että jäsenvaltioiden välisen avoimuuden ja asetuksessa (EY) N:o 2443/96 säädettyjen lisämaksujen seurannan ja moitteettoman hoidon vuoksi, jäsenvaltioiden olisi toimitettava komissiolle tiedot käytetystä myöntämismallista, kansallisista soveltamista koskevista säännöistä kyseisessä asetuksessa säädettyjen toimenpiteiden toteuttamisen osalta sekä lopullisesta taseesta, jotta jäsenvaltiot voisivat panna asetuksen (EY) N:o 2443/96 säännökset täytäntöön mahdollisimman nopeasti, tämän asetuksen on tarpeen tulla voimaan viipymättä, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Jäsenvaltioiden on toimitettava komissiolle seuraavat tiedot asetuksen (EY) N:o 2443/96 1 artiklassa säädetyn lisätuen osalta: a) viipymättä tuen myöntämisen menetelmien määrittelemiseen käytettyjen puolueettomien perusteiden sekä markkinoiden häiriöiden estämiseksi täytäntöönpantujen säännösten kuvaus: - tuottajien tuloihin kohdistuvan suoran tuen osalta sekä erityisesti myönnetyt määrät, niiden laskuperuste ja suunnitellut maksupäivät, - naudanliha-alaan kohdistuvan suoran tuen osalta sekä erityisesti toteutetun toimenpiteen laatu, tuen laskuperuste ja suunnitellut maksupäivät. b) viimeistään 15 päivänä marraskuuta 1997 tuen maksetut kokonaismäärät ja kyseisten tuensaajien ja toimenpiteiden lukumäärä ja laatu. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä helmikuuta 1997. Komission puolesta Franz FISCHLER Komission jäsen (1) EYVL N:o L 333, 21.12.1996, s. 2